З аповедам пра сваю службу, а таксама пра абавязак кожнага грамадзяніна Рэспублікі Беларусь шанаваць сваю краіну выступіў ветэран узброеных сіл падпалкоўнік у адстаўцы Іван Шульга. Уручэнне членскіх білетаў БРСМ адбылося на пляцы пад гукі салдацкага аркестра. “Першы раз на маёй памяці дзяцей з Жабінкі прымаюць у саюз моладзі з аркестрам. Гэтую падзею яны дакладна запомняць на ўсё жыццё!” – падзялілася ўражаннямі намеснік дырэктара па выхаваўчай рабоце Ленінскай сярэдняй школы Вольга Пупчык, якая суправаджала сваіх вучняў. Падчас цырымоніі Іван Шульга адзначыў, што служба ва Узброеных Сілах Рэспублікі Беларусь і валанцёрская дзейнасць у шэрагах БРСМ – няхай і розныя, але шмат у чым раўназначныя спосабы аддаць абавязак сваёй Радзіме. Ветэран павіншаваў дзяцей з правільным выбарам і параіў быць сумленнымі, шчырымі і пры любой магчымасці дапамагаць людзям.